b"\n_START_ARTICLE_\nNogometni huliganizem\n_START_PARAGRAPH_\nNogometni huliganizem zajema neposlu\xc5\xa1no, nedisciplinirano, agresivno in uni\xc4\x8dujo\xc4\x8de vedenje s strani vnetih navija\xc4\x8dev posameznih nogometnih klubov, mnogokrat pa  vklju\xc4\x8duje tudi vandalizem in ustrahovanje._NEWLINE_Nogometni huliganizem najpogosteje nastane iz konfliktov med tolpami, znanimi kot \xe2\x80\x9cnogometna podjetja\xe2\x80\x9d. Glavni namen tolp je ustrahovanje in fizi\xc4\x8dno napadanje navija\xc4\x8dev nasprotnih klubov. Drugi pogosti nazivi, ki jih povezujemo s huliganskimi tolpami so \xe2\x80\x9cvojska\xe2\x80\x9d, \xe2\x80\x9cfantje\xe2\x80\x9c, \xe2\x80\x9ccasuals\xe2\x80\x9d in \xe2\x80\x9ctolpa\xe2\x80\x9d. Pri dolo\xc4\x8denih klubih \xc5\xbee dolgo obstaja rivalstvo z drugimi klubi (po navadi, vendar ne vedno, so geografsko blizu), h kateremu spada tudi huliganizem in medsebojni spopadi (v\xc4\x8dasih imenovani lokalni derbiji), ki so v veliki verjetnosti zelo hudi._NEWLINE_Spopadi se lahko zgodijo pred tekmo, med tekmo ali po tekmi. Sodelujo\xc4\x8di po navadi izberejo lokacije, ki so oddaljene od stadiona, da se izognejo aretacijam s strani policije. Konflikti pa se lahko zgodijo tudi spontano, ko so navija\xc4\x8di \xc5\xa1e na stadionu ali v okolici stadiona. V tak\xc5\xa1nih primerih lahko razbijajo izlo\xc5\xbebe trgovin, za\xc5\xbeigajo smetnjake in prevra\xc4\x8dajo policijske avtomobile. V ekstremnih primerih so \xc5\xbee bili ubiti huligani, policisti in opazovalci. Posebne policijske enote ve\xc4\x8dkrat tudi posredujejo s solzivcem, policijskimi psi, oklepnimi vozili in vodnimi topovi. Nasilje, ki vodi do huliganizma so poimenovali \xe2\x80\x9caggro\xe2\x80\x9d (kratko za poslab\xc5\xa1anje) ali \xe2\x80\x9cbovver\xe2\x80\x9d (te\xc5\xbeava). Povoziti nasprotujo\xc4\x8de huligane pomeni, da jih spravi\xc5\xa1 v beg._NEWLINE_Huligani, ki imajo \xc4\x8das in denar lahko spremljajo nacionalni klub na tekme, ki potekajo v drugih dr\xc5\xbeavah in se udele\xc5\xbeujejo huliganskega vedenja, proti huliganom doma\xc4\x8dega kluba. Lahko postanejo tudi del izgredov, ki vklju\xc4\x8dujejo \xc5\xa1ir\xc5\xa1o javnost.\n_START_SECTION_\nZgodnja zgodovina\n_START_PARAGRAPH_\n\xc4\x8cas prvega nogometnega izgreda je neznan, vendar pa so ugotovili, da pojav sega nazaj, do 14. stoletja v Angliji. V letu 1314 je Edward II. izgnal nogomet (v tistem \xc4\x8dasu, nasilna in nedisciplinirana aktivnost, ki je vklju\xc4\x8devala nasprotne si vasi, kjer so igralci brcali pra\xc5\xa1i\xc4\x8dji mehur \xc4\x8dez lokalno gmajno), ker je verjel, da izgredi, ki obkro\xc5\xbeajo tekme lahko privedejo do dru\xc5\xbebenih nemirov ali celo izdajstva. Glede na akademski dokument Univerze v Liverpoolu, so zaradi konflikta na tekmi v Derby leta 1846, v Angliji potrebovali \xc2\xbbriot act\xc2\xab\xc2\xa0in dve skupini konjenice, ki sta u\xc4\x8dinkovito odreagirali na nedisciplinirano mno\xc5\xbeico. Ta isti dokument je tudi poimenoval \xc2\xbbvpade\xc2\xab\xc2\xa0kot pogost pojav v letih 1880 v angle\xc5\xa1kem nogometu._NEWLINE_Prvi zabele\xc5\xbeeni primeri huliganstva na nogometnih tekmah v sodobni igri naj bi se zgodili v letih 1880 v Angliji. Obdobje kjer so tolpe navija\xc4\x8dev ustrahovale soseske in sodnike, ki so nasprotovali podpornikom in igralcem. V letu 1885, po tem ko je Preston North End premagal Aston Villa s 5-0 v prijateljski tekmi, sta se oba kluba obmetavala s kamenjem , napadala s palicami, boksala, brcala, pljuvala in podobno. Eden od igralcev Preston, je bil tako hudo pretepen, da je zgubil zavest. Naslednje leto so se navija\xc4\x8di Prestona stepli z navija\xc4\x8di Queen's Park na \xc5\xbeelezni\xc5\xa1ki postaji \xe2\x80\x93 kar je prvi zabele\xc5\xbeen primer nogometnega huliganizma zunaj stadiona. Leta 1905 je bilo veliko \xc5\xa1tevilo navija\xc4\x8dev Prestona obsojenih zaradi huliganizma, obsojena pa je bila tudi 70 letna \xc5\xbeenska po tekmi proti Blackburn Rovers."